b"\n_START_ARTICLE_\nSekolah Menengah Kebangsaan Badin\n_START_SECTION_\nSejarah\n_START_PARAGRAPH_\nNama sekolah ini diambil sempena nama seorang tokoh yang bernama Orang Kaya Kaya Badin. Tokoh ini dikatakan telah banyak berjasa kepada penduduk sekitar Tuaran.\xc2\xa0_NEWLINE_Asasnya Sekolah Menengah Kebangsaan Badin, Tuaran telah wujud semenjak tahun 1967. Namun pada masa tersebut sekolah ini dikenali sebagai Government Junior Secondary School, Tuaran. Sekolah ini beroperasi dan menumpang di bangunan sekolah Rendah Pekan Tuaran. Pada waktu itu sekolah ini hanya mempunyai pelajar seramai 47 orang manakala tenaga pengajarnya seramai 9 orang. Menurut catatan sejarah, pengetua pertama sekolah ini ialah En. Prancis Airon. Menjelang tahun 1973 selaras dengan pertambahan bilangan pelajar maka bangunan Sekolah Kebangsaan Chen Sin yang berhadapan dengan Sekolah Rendah Kebangsaan Pekan Tuaran terpaksa dipinjamkan bagi menenpatkan pelajar tingkatan satu dan kelas peralihan.\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 \xc2\xa0_NEWLINE_Pada tahun 1974 tapak bangunan tetap Sekolah Menengah Badin siap dibina, atas keperihatian pihak kerajaan terhadap kepentingan pelajar kaum bumiputera. Perbelanjaan pembinaan bangunan S.M.K. Badin telah menelan belanja sebanyak RM1.5juta. Blok-blok bangunan yang telah siap dibina adalah 2 buah bangunan Asrama, (blok bangunan lelaki dan perempuan), bangunan Sri Malinja, bangunan Sri Andalas dan bangunan yang menempatkan koperasi dan kantin sekolah.\xc2\xa0_NEWLINE_Pada awal pembukaan sekolah ini, bilangan pelajar telah bertambah melebihi seribu orang. Daripada jumlah tersebut sebanyak 90% terdiri dari kaum bumiputera. Manakala tenaga pengajarnya adalah seramai 40 orang. Tingkatan-tingkatan yang ditawarkan di sekolah ini adalah tingkatan satu hingga tngkatan lima.\xc2\xa0_NEWLINE_Tahun demi tahun bangunan telah bertambah bagi menampung sejumlah pelajar yang kian meningkat. Maka pada tahun 1985, dua buah bangunan telah dibina iaitu Sri Wangi dan Bangunan Kilat. Walau bagaimanapun, bangunan Sri Wangi hanya dapat berfungsi sepenuhnya pada tahun 1987. Pada masa tersebut, sekolah ini telah mula mengadakan dua sesi persekolahan. Sesi persekolahan pagi adalah terdiri daripada tingkatan 3, 4, dan tingkatan 5. Manakala sesi petang pula melibatkan pelajar tingkatan 1 dan 2. Bilanagan tenaga mengajar adalah seramai 60 orang.\xc2\xa0_NEWLINE_Pada tahun 1997, satu lagi perubahan yang dilakukan di sekolah ini ialah kelas tingkatan 6 telah dibuka, dan menyebabkan kelas tungkatan 3 telah dipindahkan ke sesi petang. Ini bermakna kelas sesi pagi terdiri daripada tingkatan 4, 5, 6 bawah dan 6 atas. Manakala sidang petang terdiri daripada tingkatan 1, 2 dan 3._NEWLINE_Terdapt banyak perubahan yang berlaku pada tahun 2003 sehingga tahun 2006. Yang pertama ialah pembinaan Anjung Gemilang, makmal komputer, ruang legar dan surau. Bangunan Kilat pula telah dirobohkan. Di S.M.K. Badin terdapat 33 buah taman. Antaranya ialah taman Orkid, taman 3k, taman Patriotik, taman Kasih Resos, taman Sains dan taman Minda LK.\xc2\xa0\xc2\xa0\xc2\xa0\xc2\xa0\xc2\xa0_NEWLINE_Sehingga kini sekolah ini mempunyai lebih kurang 2050 pelajar dan 110 orang tenaga pengajar.\n_START_SECTION_\nLagu Sekolah\n_START_PARAGRAPH_\nKami pelajar S.M.K. Badin_NEWLINE_Berjanji setia taat segala_NEWLINE_Peraturan sekolah berbakti berdisiplin_NEWLINE_Itulah ikrar kami semua_NEWLINE_Berilmu beriman beramal berbakti_NEWLINE_Untuk tegakkan perintah ilahi_NEWLINE_Supaya hidup di hari muka_NEWLINE_Sentiasa aman sejahtera_NEWLINE_Guru menjadi panduan kami_NEWLINE_Bantu keluarga sudah semesti_NEWLINE_Taatkan negar hapuskan durjana_NEWLINE_Lahirlah insan mulia_NEWLINE_Marilah kita bersatu semua_NEWLINE_Buktikan ikrar janji setia_NEWLINE_S.M.K. Badin sekolah tercinta_NEWLINE_Semoga terus berjaya\n_START_SECTION_\nPencapaian\n_START_PARAGRAPH_\nPada tahun 2012, Umar Mustaqim dan Asmah Shaznie  berjaya mendapatkan gelaran Best Camper bagi English in Camp (EIC) peringkat daerah mengalahkan 40 lebih peserta. Pasukan Umar mendapat tempat hampir semua pertandingan yang diadaka. Pasukan Taekwondo Badin (BTC) berjaya menjadi juara keseluruhan Speed Challenge yang diadakan di Labuan. Pasukan PKBM SMK badin telah memenangi pelbagai acara seperti, lari berhalangan dan kawad kaki. Pasukan Taekwondo Badin juga telah memenangi pelbagai pertandingan. Mastika, Amizah dan khairul ikhwan berjaya terpilih untuk pertandingan Taekwondo peringkat kebangsaan. Pasukan Badin dianggotai syafiq, Umar, Syukri, Fadhil dan Angeleo dalam perkemahan KRS peringkat daerah berjaya memenangi pertandingan reka cipta manakala tempat kedua bagi Kawad kaki. Syafik berjaya menjadi peserta terbaik kem ini._NEWLINE_Pada tahun 2013, kumpulan kuiz bahasa arab, kuiz kemahiran al-quran, qiraat sab'ah, kalimatus sobah dan dialog dari SMK badin masing-masing berjaya memenangi tempat ketiga dalam Majlis Ihtifal sekolah sekolah (MISS) peringkat zon. seorang peserta dari kumpulan kuiz bahasa arab, Umar Mustaqim bin Umar Li  telah terpilih untuk kuiz bahasa arab MISS peringkat negeri mengalahkan 6 peserta. Ini merupakan satu kebanggaan bagi badin kerana rata-rata pesaing bagi Umar adalah dari sekolah agama sedangkan Badin cuma sekolah dengan kelas arab. Umar mendapat tempat keempat bagi peringkat individu dan tempat pertama bagi berkumpulan bagi kuiz bahasa arabb peringkat negeri. SMK Badin juga memenangi tempat pertama bagi syarahan oleh adik Hafazan oleh adik Faiz Farizan, tilawah wanita oleh adik Dayang Nur Nashrah dan beberapa acara lain dalam MTQ peringkat daerah. SMK Badin mendapat tempat hampir setiap acara yang diikuti."